text: „Д2 Строй“ ЕООД е фирмата, на която Община Велинград възлага разширението на Централния гробищен парк. Дружеството беше единствен участник в обществената поръчка, която се проведе по процедурата „събиране на оферти с обява“. Офертата, с която „Д2 Строй“ ЕООд печели поръчката, е 112 912 лева. Средствата са осигурени от бюджета на общината по Програмата за капиталови разходи.
  Общинският пресцентър съобщи, че до момента на терена са изградени водопроводната и канализационната мрежа и ограда. Предстои да бъдат оформени асфалтобетонни алеи с бордюри, както и да бъдат направени чешми. Общата площ на алеите е 2000 кв.м., а общата дължина на бордюрите е 1050 метра.